OBSERVATIONES ZOOLOGICAE, 
9 4 
vulturem papam, cujus custos ignarus fabulae de pelecano, nec quidquam 
de isto memorans , mihi dixit , quandoque avem rostro sibi illum saccum 
aperire, et sanguini exitum parare. Vidi in eo tuberculum in pectore coeru- 
lescens, quod magister ejus duriusculum esse ajebat. Sed et Bellonius Ob- 
seivat. Cap. 78. dicit : Vultures a se visos a comitibus suis vocatos esse peli- 
canos, ob similitudinem cum isto picto pelicano. 
FALCO OSSIFRAGUS. 
Pedes semiplumosi in meo. Rostrum tarsique flavissimi. Tarsi subtus inter 
plumas nudi usque ad geniculum, nares oblongae, obliquae, sursum antror- 
sumque directae, intus lamina profunde sita divisae. Regio inter basin rostri 
oculosque subnuda, setosa, albicans. Iris avellanea. Tarsi scuta septem, tum 
squamae , rursusque scuta in digitis , in interiore sex , in medio tredecim , in 
exteriore octo , in posteriore quinque. Inter haec scuta et subtus positas muri- 
catas papillas squamae. Amplitudo volatus pedum sex cum dimidio. Rectrices 
nigro plus minus marginatae , etiam maculis punctisque conspersae. Margo 
interior magis saepe quam exterior. 
FALCO CHRYSAETOS? 
Falco .... cera obscura , pedibus luteis } fusco sonlideque albo varia, 
rectricibus albis , ambitu undique nigro. 
Maximus et pulcherrimus quem viderim. 
Longitudo ab apice rostri ad caudae extremitatem ultra tres pedes. Cauda 
paulo longior alis complicatis. Cera obscura fere nigra uti rostrum , parum 
elevata. Ad basin rostri setae aliquot antrorsum porrectae , rostro incumben- 
tes. Iris obscura. Licet avis abhinc paulo necata fuerit, nulla tamen iridis 
flavedo observari potuit. Caput fuscum, satis accedens ad caput falconis mei 
fulvi. 
Pennae corpus tegentes in universum rhachi et apice nigris , ambitu sordide 
albo aut rufescente. 
Alarum tectricum inferiorum ambitus magis albicans, superiorum magis 
fuscus. Remiges nigrae , supra et infra. 
A dorso spectata avis nucham ostendit fusco - rufam , in media parte color 
in universum pallidior , postrema regio supra uropygium fusca. 
Braccae fuscae, basi rufa pennarum. 
